Here is a page extracted from Wikipedia that may contain CSS, HTML, and a lot of unformatted text.

Title: Armin Mueller-Stahl
Content: Armin Mueller-Stahl, naixito de Tilsit (Prusia Oriental, Republica de Weimar, hue Sovetsk en Rusia) o 17 d'aviento de 1930, ye un actor alemán, activo en o cine alemán dende meyatos d'os anyos 1950 (encara que dimpués tamién en o cine internacional) y con cuantos premios recibitos mientres a suya carrera cinematografica.

Encara que tamién ha feito cuantas series de televisión (cal destacar-ne Das unsichtbare Visier en 1973-1979 en a Republica Democratica Alemana), ye conoixito internacionalment mas que mas por as suyas cintas, destacando-ne bel unas como Jakob, der Lügner (1975, Frank Beyer), Lola (1981, Rainer Werner Fassbinder), Music Box (1989, Costa-Gavras), Shine (1996, Scott Hicks), The Peacemaker (1997, Mimi Leder), The Game (1997, David Fincher), The Thirteenth Floor (1999, Josef Rusnak), Eastern Promises (2007, David Cronenberg), The International (2009, Tom Tykwer) u Angels & Demons (2009, Ron Howard).

Vinclos externos 

  Armin Mueller-Stahl en IMDb.

Actors d'Alemanya
1930 (naixencias)